GKP ČAKOM d.o.o.

Mihovljanska 10

Mihovljan

40000 Čakovec

Naš broj: 604/22

Čakovec, 11.07.2022.

**Poslovnim partnerima**

* **S V I M A -**

**Predmet:** **Obavijest o obvezi izdavanja pratećih listova za predani otpad**

 **– dostavlja se**

**Poštovani,**

 S obzirom na oštra upozorenja inspekcijskih službi i uočena uobičajena postupanja velikog broja Vas naših poslovnih partnera prilikom preuzimanja pošiljki otpada radi njegova prijevoza, zbrinjavanja i obrade glede ne predaje pratećih listova uz pošiljke otpada, **skrećemo pažnju na Vašu obvezu iz Zakona o gospodarenju otpadom (NN 84/21) u pogledu potrebe popunjavanja i predaje pratećih listova (PL-O) prilikom predaje pošiljki otpada** (vrijedi za sve vrste otpada osim miješanog komunalnog otpada). Naime, **Zakon o gospodarenju otpadom (NN 84/21) u članku 24. između ostalog određuje** i slijedeće:

„Članak 24.

(1) **Posjednik otpada koji predaje pošiljku otpada dužan je uz pošiljku otpada osobi koja preuzima otpad predati ispunjeni pisani ili elektronički Prateći list** koji sadrži podatke o otpadu i osobama uključenim u gospodarenje tim otpadom.

(2) Iznimno od odredbe stavka 1. ovoga članka, posjednik otpada nije dužan uz pošiljku otpada predati prateći list u sljedećim slučajevima:

1. ako je korisnik javne usluge:

– fizička osoba (građanin) i predaje pošiljku otpada davatelju javne usluge

– pravna osoba ili fizička osoba – obrtnik i predaje pošiljku miješanoga komunalnog otpada davatelju javne usluge…..

(3) **Osoba koja prevozi otpad dužna je uz pošiljku otpada imati ispunjeni i ovjereni Prateći list.“**

Zakon o gospodarenju otpadom (NN 84/21) u članku 164. stavku 1. i 2. točci 5. određuje da će se novčanom kaznom u iznosu od 5.000,00 do 50.000,00 kuna kazniti za prekršaj pravna osoba i odgovorna osoba u pravnoj osobi koja je posjednik otpada koji je predao pošiljku otpada i nije uz pošiljku otpada osobi koja je preuzela otpad predao ispunjeni pisani ili elektronički Prateći list ili Prateći list koji je predao nije sadržavao podatke o otpadu i osobama uključenim u gospodarenje tim otpadom. Također, u članku 164. Zakon o gospodarenju otpadom (NN 84/21) stavku 1. i 2. točci 6. određeno je da će se istom visinom novčane kazne kazniti za prekršaj pravna osoba i odgovorna osoba u pravnoj osobi koja je prevozila otpad i uz pošiljku otpada nije imala ispunjeni i ovjereni Prateći list

 **Kako se ne bi međusobno izlagali zakonom predviđenim prekršajnim situacijama, pravovremeno Vas upozoravamo da od 01.08.2022. GKP ČAKOM d.o.o. neće preuzimati pošiljke otpada radi prijevoza, zbrinjavanja i obrade bez pripremljenog i pravilno ispunjenog pratećeg lista (PL-O) za otpad**.

 Molimo za razumijevanje!

S poštovanjem,

**GKP ČAKOM d.o.o.**